
KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2025. február 17-i rendkívüli ülésére)
TÁRGY:
Pályázat benyújtása a VP6-7.2.1.1-21 kódszámú „Külterületi helyi közutak fejlesztése” című pályázati kiírásra A 0526 Hrsz-ú ÚT szilárd burkolattal történő kiépítése céljából
A Közös Agrárpolitika Irányító Hatósága a Közös Agrárpolitikából és a nemzeti költségvetésből biztosított agrártámogatások felhasználásának rendjéről szóló 54/2023. (IX.13.) AM rendelet 68. § (1) bekezdése alapján 2025. január 31. napján tette közzé teszi a „Külterületi utak fejlesztése” című, KAP-RD43-1-24 kódszámú pályázati felhívását.

A kisléptékű infrastruktúra fejlesztések hozzájárulnak a vidéki településeken élők életminőségének javításához, a vidék lakosságmegtartó képességének erősítéséhez. Az egyes települések peremvidékein élő lakosság számára kiemelt fontosságú a földrajzi mobilitás elősegítése, a munkába járás és a mindennapi élet megkönnyítése. Az alapvető infrastruktúrával való ellátottság elválaszthatatlan részét képezi a jó megközelíthetőség, ami közvetlenül járul hozzá a vidéki lakosság által igénybe vehető szolgáltatások biztos eléréséhez és az életminőség javulásához. 

Támogatási kérelmet Vidéki térségekben működő települési önkormányzatok nyújthatnak be. 
A felhívás keretében önkormányzati tulajdonú vagy önkormányzati vagyonkezelésben lévő külterületi, helyrajzi számmal ellátott, már meglévő:

a) földutak stabilizálása és/vagy alépítményének és szilárd burkolatának kialakítása;

b) szilárd burkolattal rendelkező helyi közutak alépítményének és szilárd burkolatának felújítása és/vagy szélesítése, korszerűsítése támogatható.

Támogathatók továbbá az Önkormányzati tulajdonú vagy önkormányzati vagyonkezelésben lévő helyrajzi számmal ellátott külterületi, helyi közutakhoz kapcsolódó infrastrukturális munkák: 
Útberuházáshoz kapcsolódó infrastrukturális elemek korszerűsítése, műtárgyépítés és felújítás; közlekedésbiztonságot szolgáló fejlesztések; balesetveszélyes ívek korrekciója; forgalomtechnikai jelzések, berendezések és eszközök korszerűsítése, árokrendezés, átereszek felújítása, padkák, rézsűk kialakítása projekt-előkészítéshez kapcsolódó tevékenységek, terület-előkészítés, műszaki ellenőri szolgáltatás igénybevétele, könyvvizsgálói szolgáltatás igénybevétele, projektmenedzsment, a projekt megvalósításához szükséges ingatlan vásárlása; sárrázó kialakítása.

A kivitelezés a Magyar Államkincstár által lefolytatott, előzetes helyszíni szemlét követően kezdhető meg. Az előzetes helyszíni szemlét megelőzően megkezdett kivitelezés, az érintett – előzetes helyszíni szemle nélkül megkezdett - műveletelem elutasítását vonja maga után. 
A támogatási kérelmek benyújtására négy benyújtási szakaszban 2025. év 03. hó 05. naptól 2025. év 10. hó 28. napig van lehetőség. Az első értékelési szakaszban a 2025. 03. 18. napig benyújtásra került projektek kerülnek együttesen elbírálásra.
Támogatási kérelmet vidéki térségben működő települési önkormányzat, illetve legfeljebb két önkormányzati taggal rendelkező konzorcium jogosult benyújtani.

Támogatás formája vissza nem térítendő támogatás, melynek mértéke az elszámolható költségek maximum 95%-a. Az igényelhető támogatás összege legfeljebb 150 millió Ft. 
Az igényelhető előleg mértéke a támogatási összeg legfeljebb 25%-a, legfeljebb 37.500.000 Ft, az előleggel való teljes elszámolást követően legfeljebb a támogatási döntésben meghatározott támogatási összeg 25%-áig egy alkalommal újra igényelhető előleg. Az előleggel az előleg folyósításának napját követő 12 hónapon belül el kell számolni.

Kiskőrös Város Önkormányzata a pályázati kiírás tartalmi és formai követelményeit figyelembe véve a Kiskőrös külterület 0526 hrsz. (Diófa utca külterületi szakasza kb. 1 km hosszan) alatti földút szilárd burkolattal történő ellátására pályázatot kíván benyújtani maximum 150 millió forint összegű támogatás elnyerése érdekében.
A fenti feladatok megvalósítását célzó projekt teljes költsége előreláthatóan 157.894.737,- Ft. A pályázatban elszámolható vissza nem térítendő támogatás maximális összege 150.000.000,-Ft, intenzitása 95%, az önkormányzat által fizetendő 5 %-os önerő 7.894.737,- Ft. 
A fentiek alapján javaslom, hogy a Képviselő-testület a „Külterületi utak fejlesztése” című, KAP-RD43-1-24 kódszámú pályázat során maximum 150.000.000,- forint összegű támogatás elnyerése érdekében a határozat-tervezet szerint döntsön.

Kiskőrös, 2025. február 13.
                                                                                   Domonyi László s.k.,
                                                                                                                polgármester
   HATÁROZAT-TERVEZET

A Képviselő- testület: 

1. egyetért a maximum bruttó 157.894.737,- Ft összköltségű Kiskőrös külterület 0526 hrsz. alatti földút szilárd burkolattal történő ellátása beruházás megvalósításával.

2. egyetért azzal, hogy a beruházás megvalósítása érdekében az Önkormányzat pályázatot nyújtson be, a KAP-RD43-1-24 kódszámú „Külterületi utak fejlesztése” című pályázati kiírás keretében – maximum bruttó 150.000.000,- forint összegű, 95 %-os támogatási intenzitású vissza nem térítendő pályázati forrás elnyerésére.

3. egyetért azzal, hogy a beruházás megvalósítása érdekében az Önkormányzat saját forrásként 7.894.737,-Ft -ot biztosítson.

4. felkéri a polgármestert, hogy a város 2025. évi költségvetési rendeletének módosítását - a fentiek figyelembevételével - terjessze elő.
5. felhatalmazza a polgármestert a pályázat benyújtásával és megvalósítással kapcsolatos valamennyi szükséges intézkedés, jognyilatkozat megtételére, valamint nyertes pályázat esetén a Támogatási szerződés aláírására is.

Felelős: 
polgármester

Határidő:
2025. március 18. (a pályázat benyújtásának napja)

